विद्यार्थी मित्रों का धरना जारी, जिला प्रमुख और डीईओ को बताया दर्द
बांसवाड़ा| विद्यार्थीमित्रों का धरना लगातार सातवें दिन भी जारी रहा। सोमवार को विद्यार्थी मित्रों को एसटीएससी छात्रसंघ और कांग्रेस के छोटी सरवन ब्लॉक अध्यक्ष ने भी समर्थन दिया। बाद में सभी विद्यार्थी मित्रों ने जिला प्रमुख और डीईओ को ज्ञापन देकर अपना दर्द व्यक्त किया। ज्ञापन के माध्यम से बताया कि पंचायत सहायक भर्ती में पीईईओ और एसडीएमसी ने अपनी मनमानी की और इसके चलते 50 फीसदी से भी ज्यादा विद्यार्थी मित्रों का चयन नहीं किया गया है।
जिलाध्यक्ष गणपत कटारा ने बताया कि धरना स्थल पर एसटीएससी के अध्यक्ष मनोहर खडिया और केशवचंद्र निनामा ने संबोधित किया। कांग्रेस नेता परतु निनामा और तलवाड़ा के उपप्रधान लोकेश जोशी ने भी अपना समर्थन दिया है। बाद में सभी ने जिला प्रमुख रेशम मालवीया को ज्ञापन दिया। ज्ञापन में बताया है कि जिस तरह से बांसवाड़ा में हंगामा, मारपीट और गड़बडिय़ां हुई है। जिला प्रमुख ने इस बात का आश्वासन दिया है कि सीईओ से मिलकर नियमानुसार ही काम और अनुमोदन करवाया जाएगा। दूसरी ओर डीईओ प्रेमजी पाटीदार को भी ज्ञापन दिया गया। इस मौके पर महासचिव वालचंद निनामा, प्रवीण भोई, राजकिशोर वर्मा, अनु गोस्वामी, लक्ष्मी दवे, सविता अहारी, बिंदू जैन, कल्पिता चौबीसा, नागेश्वरी पाठक, भावना उपाध्याय आदि मौजूद रहे।
जिला प्रमुख को ज्ञापन देती महिला विद्यार्थी मित्र।
hin_Deva hin_Deva hin_Deva hin_Deva